103 



dividernes Størrelse. Af de Fiske, jeg har hørt, giver Doras 

 de stærkeste Lyde fra sig: et Indi^^d paa 70 Ctm. Længde 

 kan endnu med Tydelighed høres i en Afstand af 100 Fod 

 (35 M.): vel at mærke om Dagen og i Luften o: naar Dyret 

 befinder sig paa Land. Hvor langt Lyden kan høres i Vandet, 

 har jeg Intet erfaret om. At det vil være Tilfældet her i en 

 langt større Afstand, er dog selvfølgelig, da Vandet er en langt 

 bedre Lydleder end Luften. Med Hensyn til de Tider, hvorpaa 

 Fiskene (af sig selv) frembringe Lyd, da hører man dem ikke 

 sjeldent. naar man bøier Hovedet udover Flodbrinken, hvor 

 denne er steil, eller endnu bedre, naar man er ude paa Vandet 

 i en Baad. Paa stille Aftener og Nætter eller stille Dage 

 med overtrukken Himmel kan man da høre en Brummen lyde 

 ligesom trindt omkring sig paa alle Kanter — thi Rio Para- 

 guay er meget fiskerig — men Lyden er dæmpet, hvad der 

 ikke er noget Forunderligt i, da Lyden jo altid dæmpes ved 

 at forplantes fra det ene Medium til det andet. Kraftigst og 

 stærkest liøres Lyden, naar man befinder sig i Rummet paa et 

 Seilskib. der paa en saadan Aften glider langsomt gjennem 

 Vandet for en svag Vind eller ligger tilankers. Og Lyden er 

 da ligefrem forbavsende stærk: jeg er ofte — inden jeg endnu 

 \idste, hvorledes det hang sammen dermed — staaet op midt 

 om Natten og gaaet op paa Dækket for at lytte efter disse 

 forunderlige Lyde, men det tykkedes mig da, at jeg Intet hørte; 

 saa stor var Forskj ellen. Men just fordi jeg under en Seilads 

 af en vis Varighed ingensinde mindes at have hørt disse Lyde 

 uden ved stille Veir, tør jeg antage, at Dyrene ikke, som Regel 

 da, frembringe dem, naar Vandet er i Oprør; thi medens det 

 er rimeligt, at Lyden vil gaae tabt for Øret. naar den for- 

 plantes til Luften fra Vand med stærkt brudt Overflade, vil 

 dette intet forandre, naar man befinder sig i Rummet paa et 

 Skib o: nede i Vandet. 



Naar Dyr frembringe vilkaarlige Lyde, da er det for 

 at hidkalde andre Individer af samme Art. Dette er en saa 

 almeen Sætning, at man vel turde gaae ud derfra: men det 

 foreliggende Tilfælde kan bestyrke dens Rigtighed. Thi hine 

 Lyde, vilkaarligt frembragte af Fiskene selv — uden nogen 



